曹成王碑附詩
作者：韓愈
朝代：唐

paragraphs: 太支十三，曹於弟季。
或亡或微，曹始就事。
曹之祖王，畏塞絕遷。
零王黎公，不聞僅存。
子父易封，三王守名。
延延百載，以有成王。
成王之作，一自其躬。
文被明章，武薦畯功。
蘇枯弱彊，齦其姦猖。
以報於宗，以昭於王。
王亦有子，處王之所，唯舊之視，蹶蹶陛陛。
實取實似，刻詩其碑，爲示無止。
（同前書卷二八）（按：碑云：「乃序而詩之。
」）。